Suomi-koulu

Suomi-koulu on  kielikoulu, jossa annetaan ulkosuomalaisille opetusta suomen kielessä ja kulttuurissa. Opetusta annetaan pääasiassa lapsille ja nuorille, joiden vanhemmista yleensä toinen tai molemmat ovat alkuperältään suomalaisia. Suomi-kouluja toimii 45 maassa, ja niissä opiskelee noin 4000 lasta ja nuorta. Lisäksi kouluissa on aikuisopiskelija- ja tenavaryhmiä. Keskimääräinen Suomi-koulun koko on n. 30 oppilasta, mutta on myös yli 100 oppilaan kouluja. Ensimmäiset Suomi-koulut perustettiin Kanadaan 1960-luvulla. Tämän jälkeen toiminta on levinnyt lähes kaikille mantereille. Lontoon lauantaikoulu oli ensimmäinen eurooppalainen Suomi-koulu. Se perustettiin vuonna 1972.

Koulujen ylläpito

Suomi-kouluja ylläpitävät tavallisesti koulujen vanhempainyhdistykset. Koulujen toimintaa tuetaan lisäksi Suomi-Seura ry:n tekemillä lahjoituksilla. Vuodesta 1976 lähtien Suomen valtio on tukenut Suomi-koulujen toimintaa harkinnanvaraisella avustuksella, joka on tarkoitettu 3–18-vuotiaiden oppilaiden opetukseen. Valtionavustuksen edellytyksenä on, että vähintään toinen oppilaan vanhemmista on syntyperältään suomalainen ja  tämän kriteerin täyttäviä oppilaita on vähintään kuusi kolmesta eri perheestä.

Opetus  

Opetuksessa keskitytään suomen kielen ja kulttuurin opetukseen. Joskus opetukseen kuuluu myös Suomen maantietoa ja historiaa. Suomi-koulujen oppilaat asuvat perheineen ulkomailla. Suomi on useimmille toinen tai kolmas kieli. Opetusta suomen kielessä annetaan yleensä 2 tuntia viikossa. Tenavien kanssa leikitään, lauletaan ja loruillaan suomeksi, isompien oppilaiden kanssa luetaan, kirjoitetaan ja perehdytään kulttuuriin oppikirjojen avulla. 

Suomi-koulut tukevat kotiperuskoulun suorittajia. Joissakin Suomi-kouluissa on kansainvälisissä kouluissa IB-tutkintoa suorittavia oppilasryhmiä. Oppilas saa lukuvuoden päättyessä todistuksen suomen kielen taidosta. Joissakin maissa on mahdollista sisällyttää  arvosana suomen kielen taidosta myös paikallisen koulun todistukseen. 

Suomi-koulut ja ulkosuomalaiset

Suomi-koulut on ulkosuomalaisten kohtaamispaikka, jossa on tilaisuus tavata maanmiehiä ja pitää yllä perinteitä. Suomi-koulut rohkaisevat ja motivoivat suomen kielen käyttöön ja auttavat lasten monikielisyyskasvatuksessa.

Maailmalla toimivat Suomi-koulut
 ValtioKaupunkiHaag Rotterdam (Suomalainen Lauantaikoulu)BrisbaneCanberraSydneyMelbournePerthBrysselBirmingham (Suomalainen lauantaikoulu)Brighton Bristol (Suomalainen lauantaikoulu)Camberley Cambridge (Suomalainen lauantaikoulu)Cardiff  Croydon (aka Purley)Itä-LontooEdinburghGlasgowKingston upon Thames (Suomalainen koulu)LeedsEast Midlands (Suomalainen koulu)LeicesterLiverpool Lontoo (Suomalainen lauantaikoulu) Manchester (Suomalainen lauantaikoulu) Oxford (Suomalainen lauantaikoulu) Portsmouth (Suomalainen lauantaikoulu) St Albans (Suomalainen lauantaikoulu) Aurinkorannikko (Escuela Finlandesa)Barcelona  Costa BlancaTeneriffaMadridMallorcaDublinCorkReykjavíkTokioVancouver (Suomalainen leikkikoulu)  Montreal (Suomenkielinen Koulu)Ottawa (Suomalainen Koulu – OSKU)Calgary (Suomi-koulu – Little Finns)Sudbury (Suomenkielinen Koulu)Thunder Bay (Suomenkielinen Koulu)Toronto (Suomenkielinen Koulu)Hongkong PekingShanghaiAteena-Pireus ChaniáRódos KosThessalonikiLimassol (Suomi-Koulu)LuxemburgOsloLissabonVarsovaPariisi Länsi-PariisiAntibes UppsalaAachenBerliini (Suomalainen kielikoulu)Bielefeld (Suomalainen kielikoulu)Bonn (Suomalainen kielikoulu)BraunschweigBremen (Suomalainen kielikoulu)Dortmund-Iserlohn (Suomalainen kielikoulu)Düsseldorf (Suomalainen kielikoulu)Frankfurt am Main (Suomi koululiitto)Hampuri (Suomalainen kielikoulu)Hannover (Suomalainen kielikoulu)Karlsruhe (Suomalainen kielikoulu)Kiel (Suomalainen kielikoulu)Kassel (Suomalainen kielikoulu)Köln (Suomalainen kielikoulu)Lyypekki (Suomalainen kielikoulu)München (Suomalainen kielikoulu)Münster (Suomalainen kielikoulu)Nürnberg (Suomalainen kielikoulu)Stuttgart (Suomalainen kielikoulu)Ulm (Suomalainen kielikoulu)HargeisaSingapore (Suomalainen kielikoulu)AargauBaselBernGeneveSankt GallenLausanneNeuchâtelWinterthurZugZürich KööpenhaminaBangkok PrahaBudapestTallinna  (Suomalainen kielikoulu)Pietari (Suomi-kerho)Abu DhabiDubaiAtlanta (Suomenkielinen koulu)Chicago DallasBoulderLos AngelesBoston (Uuden-Englannin suomenkielinen koulu)New YorkPhiladelphia Portland San DiegoSan FranciscoMinneapolisPiilaakso Seattle (Suomenkielinen koulu)Washington DC (Suomalainen koulu)
Lähde:

Katso myös
Maahanmuutto
Siirtolaisuus

Lähteet

Luokka:Suomen kielipolitiikka
Luokka:Suomalaiset oppilaitokset ulkomailla